AaB kan være stolte af deres præstation i årets Uefa Cup-turnering. Også af holdets sidste kamp, selv om Manchester City gik videre efter straffesparkskonkurrence, men AaB-spilleren Anders Due kunne alligevel ikke skjule skuffelsen over, at det ikke blev til en kvartfinaleplads. - Det hele er svært at overskue lige nu. Det var så tæt på, at vi leverede det, som ingen havde troet på, og det kan mærkes nu, sagde Anders Due efter kampen til TV2 Sporten. AaB vandt den ordinære spilletid med 2-0 og tvang opgøret ud i straffesparkskonkurrence, hvor englænderne viste sig stærkest. - Det virker lidt urimeligt. Vi leverede en fantastisk kamp i dag. Vi havde ikke så mange chancer, men vi spillede med hjertet, sagde midtbanespilleren. /ritzau/

Opsummering:
AaB&#39;s spilleren Anders Due havde meget svært ved at glæde sig over en flot AaB-præstation, da det alligevel ikke var nok til en kvartfinaleplads.